./data/stoa0276/stoa002/stoa0276.stoa002.opp-lat1.xml
Tertullian
Et procedetde ianua laureata et lucernata, ut de novo consistorio libidinumpublicarum, discumbet cum marito saepe in sodalitiis,saepe in popinis, et ministrabit nonnumquam iniquis, solita quondamsanctis ministrare, et non hinc praeiudicium damnationis suaeagnoscet, eos observans quos erat iudicatura? Cuius manumdesiderabit? de cuius poculo participabit? Quid maritus suus illi,vel marito quid ipsa cantabit? Audiet sane aliquid dei coenansde taberna  De gehenna quae dei mentio? quae Christi invocatio?Ubi fomenta fidei de scripturarum interiectione? Ubispiritus? Ubi refrigerium? Ubi divina benedictio? Omnia extranea,omnia inimica, omnia damnata, atterendae saluti amalo immissa